Пасля спектакля адбыліся шматлікія віншаванні. На сцэну выходзілі з цёплымі словамі дырэктар тэатра Аляксандр Старых, мастацкі кіраўнік Міхась Краснабаеў. Заслужаная артыстка Рэспублікі Беларусь, старшыня Віцебскага абласнога аддзялення Беларускага саюза тэатральных дзеячаў Таццяна Ліхачова зачытала віншавальны адрас, падпісаны кіраўніком тэатральнай грамадскай арганізацыі, вядомым драматургам Аляксеем Дударавым і перадала яго асабістыя прывітанні ў адрас юбіляркі. Наталлю Аладку таксама віншавалі заслужаная артыстка Рэспублікі Беларусь Тамара Скварцова, вядучыя майстры коласаўскай сцэны Раіса Грыбовіч і Зінаіда Гурбо. На сцэне ад імя ўдзячных гледачоў выступіў адзін з гарачых прыхільнікаў творчасці Наталлі Аладкі, вядомы віцебскі мастак Уладзімір Вальноў.